14ê hezîrana 2020î de merkezê ci Kanîreşî de Çewlîg de bi girdîya 5.8î erdlerz qewimîyabi û erdlerz de 22 bînayî rijîyabî û 214 bînayan de zî texrîbat virazîyabi. 31 hezar û 487 hemwelatîyê Çewlîgî binê tesîrê erdlerzî de mendbî.
Erdlerzî ra dima dewa Elmalî ya qezaya Çerme ya Çewlîgî de 6ê êlule de leşkeran û qoricîyan pê zorî banê şarî şabî ra.
Dewijan derheqê babete de PÎRHA rê qisey kerd û da zanayene ke dewlete soz dabî ke herinda bananê raşîyayeyan de bananê neweyan viraza la sozê xo nêard ca.
Dewij Sezaî Şemcîyî 3 serrî verî dewlete banê înan şa ra û hema zî nêviraşt. Şemcîyî vat: ''Wextê erdlerzî de selahîyetdaran pê ma tay kaxidî dayî îmzakerdene û ma bîyî deyndar. Erdlerzî hende dewlete ma mexdûr nêkerdî.''
Emîne Adibellî zî îfade kerd ke 3 serrî yo banê înan nêno viraştene û vat: ''Merdimî hema zî konteynira de, xeyman de manenê. Ganî verî banê neweyî biameyêne viraştene dima ê kahanî biameyêne rijnayene. Dewlete ganî şarî rê xizmet bikera la mexdûr kena. Seba ke dewe de banê înan nêmendo merdimî neçare bîyî ke şorê metropolan de, mîyanê zehmetîyan de biciwîyê.''
